《偈颂一百零二首》
宋代·释绍昙

妙斲鼻头墁，巧运风斤手。
千圣头边盖覆来，密密绵绵无渗漏。
头辞合土和灰，成就牛栏马廐。
只图一个头知恩，噇饭噇眠，
易宵为昼。翻笑肋尊者，
肋头至席头唧{左口右留}。又笑棱道者，
坐破七蒲团，驴前马后，
至今湖海扬家丑。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。